section_heading: Profesionalna karijera
paragraph_text: Tijekom karijere, pobijedio je na sedam Grand Slam turnira u pojedinačnoj konkurenciji, od kojih tri u Wimbledonu i četiri na US Openu, devet Grand Slam naslova u parovima, i jedan u mješovitim parovima. Ostao je zapamćen po virtuoznim potezima i vrhunskim volejima, rivalstvom s Björnom Borgom, Jimmyjem Connorsom i Ivanom Lendlom, svadljivom ponašanju na terenu, kojim je često dolazio u sukob sa sucima i teniskim službenicima i čuvenoj uzrečici "You can not be serious!" upućenoj sucu za vrijeme meča u Wimbledonu. Uveden je u International Tennis Hall of Fame 1999. godine.